Kan man hulmursisolere, når den bærende konstruktion er et lægteskelet med karlitplader og ydervæggen er af mursten og et vinudes- og træpladeparti?


Hulmursisolering: Conta typehus fra 1974
Hej Erik S,  
  
Nej det kan man ikke - en hulmur er to murerede vægge med afstand (hulrum) imellem, som oftet ydermur at teglsten og så bagmur af enten tegl eller (let)beton. En sådan hulmur kan isoleres ved at blæse isolering ind mellem de to mure.


Din ydervæg er derimod en let trækonstruktion med skalmur - den konstruktion skal være ventileret og hulrummet må derfor ikke udfyldes med isoleringsmateriale.   
  
Den indvendige lette konstruktion ville sandsynligvis heller ikke kunne modstå det tryk der er på når man blæser isolering ind i en hulmur.

